Vogtlandaj historiesploristoj (Hohenleuben)

La Vogtlandaj historiesploristoj (germane: Vogtländische Altertumsforschende Verein zu Hohenleuben, mallongigo VAVH) estas germana klubo de historiistoj kun sidejo en Hohenleuben. Temas pri unu el la plej malnovaj siaspece en tuta Germanujo; rilate al Turingujo ĝi ja estas la plej malnova. Estro de 1990 estas Udo Hagner. Ĝi dediĉas sin al la historio kaj sociologio de Vogtland. 

La membraro kunvenadas en domo situanta apud la burgruino Reichenfels. Kelkaj objektoj kiel ankaŭ la societa laboro estis prezentataj en printempo 2026 en la Urba muzeo de Gera."Geschenk des Herrn Eisel, Gera. Geraer Schätze des Museums Reichenfels" - ĉe: gera.de

 Historio 
Iniciinto de cirkla fondo (en la 29.12.1825) estis la kuracisto Julius Schmidt, diakono Friedrich Alberti el Hohenleuben kaj paroĥestro Conrad Benjamin Meißner el Döhlen. Jam 63 uloj partoprenis ties unuan ĝeneralan kunvenon en la 31.8.1826 en la kastelo de Hohenleuben, kun ĉeesto de la princoj Henriko la 62-a de Reuß je Schleiz, Henriko la 62-a de Reuß-Ebersdorf, Henriko la 19-a (Reuß-Greiz). Filia societo estiĝis en Plaue en 1873  Altertumsverein zu Plauen (alinomiĝo en 1990 Verein für vogtländische Geschichte, Volks- und Landeskunde).hejmpaĝo de la societo de Plaue En 1934 la animzorganto Krug estis reelektita estro retiriĝonte ankoraŭ samjare en oktobro. La lasta antaŭmilitfina kunsido eblis okaziĝi en oktobro 1944. De 1956 ekzistas la pagata funkco de bibliotekisto; en 1951 oni komencis regulan jarlibran eldonon kies antaŭulan rolon estis plenumintaj la jarfinaj raportoj Jahresberichte. 

La apudruina muze-inaŭguro devis longe prokrastiĝi, pro la militeksplodo, kvankam la domsupro-festo okazis jam en la jaro 1939-a. Do nur en 1950 estis malfermita distrikta muzeo por prezenti kolektojn kaj la faklibraron. En tuta GDR ĝi iel modelis.  
 Membroj 
Inter la membroj menciindas Gerhard Engelmann, Robert Hänsel, Johannes Leipoldt, Ottogerd Mühlmann, Hermann Paschold, Werner Radig, Berthold Schmidt, Friedrich Schneider, Rudolf Virchow (honora membro).Friedrich Wilhelm Trebge: Geschichte des Vogtländischen Altertumsforschenden Vereins zu Hohenleuben e. V. Festschrift zum 175ährigen Bestehen des Vogtländischen Altertumsforschenden Vereins, Hohenleuben 2000 Enklube aktivis ankaŭ Ludwig Bechstein. Bechstein plikonatigis la historiojn kaj legendojn de Georg Kresse, post esploroj en la societa arkivo, ekz. je Sächsischer Volkskalender 1846 (artikolo "Held Kresse"). Aliaj perantoj de historioj el Vogtlando estis la pastoro Wilhelm Börner, la etnologo Johann Ernst August Köhler kaj Robert Eisel. Otto Behr, post transloĝiĝo al Gera, nomumiĝis koresponda membro kaj en 1925 eĉ honora membro. Behr memeldone publikigadis (i.a. Georg Kresse, der Bauerngeneral, 1909), estis en 1902-04 estrarano en Reichenfeld, en 1904 en Gera kunfondo de Reußischer Heimatschutzverein k aj en 1923-33 gvidanto de la lumbilda-fota servo Thüringer Lichtbildstelle. Behr ankaŭ private fotis pejzaĝojn.Otto Behr kaj Friedrich Wilhelm Trebge: Georg Kresse - Der Bauerngeneral. Eine Geschichte aus dem Dreißigjährigen Kriege von Otto Behr. Mit Erläuterungen von Friedrich Wilhelm Trebge, Beier & Beran, Hohenleuben 2011 (2-a eldono de originalo surmerkatigita en Kolonjo en 1930, eldonloko Kolonjo), p. 56,66,49-50

 Estroj (elekto) 
 Julius Schmidt (1825), kuracisto
 Schlick (1925), konsilisto de tribunalo de unua instanco
 s-ro Krug (1934), paroĥestro
 Udo Hagner (de 1990), juristo

 Literaturo 
 Andreas Hummel, Sebastian Schopplich, Udo Hagner: "Der Vogtländische Altertumsforschende Verein zu Hohenleuben" - ĉe: Adel, Burg und Herrschaft zwischen Saale und Zwickauer Mulde (=Beiträge zur Frühgeschichte und zum Mittelalter Ostthüringens), Beier & Beran, Langenweißbach 2020, ISBN 978-3-95741-104-4
 Friedrich Wilhelm Trebge (red.): Geschichte des Vogtländischen Altertumsforschenden Vereins zu Hohenleuben e. V. Festschrift zum 175ährigen Bestehen des Vogtländischen Altertumsforschenden Vereins, Hohenleuben 2000
 Friedrich Wilhelm Trebge (red.): Museum Reichenfels/Geschichte des Vogtländischen Altertumsforschenden Vereins Hohenleuben, Hohenleuben 1983
 Werner Radig k.a.: Festschrift zur 125-Jahrfeier des Kreismuseums des Landkreises Greiz in Hohenleuben-Reichenfels, Hohenleuben 1951
 Werner Radig: Die Hohenleubener Ausgrabungen vor 100 Jahren, Ms. Hohenleuben 1946
 Johannes Leipoldt: Reichenfels und das Museum des Vogtländischen Altertumsforschenden Vereins Hohenleuben (=Mitteldeutsche Heimat, 2), 1929
 Festschrift zur Jahrhundertfeier des Vogtländischen Altertumsforschenden Vereins Hohenleuben. 1825–1925, Oberreuter, Zeulenroda 1925 
H. Meißner:  "Ein historisches Unikum" - ĉe: Die Gartenlaube, 45/1886, p. 375

 Eksteraj ligiloj 
hejmpaĝo


 Notoj 


Kategorio:Historiaj societoj
Kategorio:Historio de Turingio
Kategorio:Vogtland 
Kategorio:Organizaĵoj fonditaj en 1825